दिवाली के लिए महत्वपूर्ण संदेश

**संपूर्ण सुरक्षा संदेश**

इस साल दिवाली अलग होने की जरूरत है। पील के केसों की गिनती उच्च बनी हुई है और ओंटारियो में हमारी टैस्ट पौज़िटीविटी सबसे अधिक है। हमारे समुदायों में वायरस फैल रहा है और किसी अन्य व्यक्ति के साथ हमारे हर संपर्क से बीमारी फैल सकती है। इसमें मंदिर या गुरुद्वारा, आपके घर पर और समुदाय में फैलना शामिल है।

इस साल, आपको निम्न करना चाहिए:

* घर पर अपनी प्रार्थना करें।
* वैयक्तिक रूप से उपस्थित होने के बजाय सर्विसों को लाइव स्ट्रीम करें।
* अपने घर को सजाएं लेकिन अपने घर के अंदर के लोगों के साथ ही जश्न मनाएं - अपने घर में विस्तारित परिवार या दोस्तों को आमंत्रित न करें।
* अपने पसंदीदा भोजन बनाएं और वर्चुअल रूप से भोजन साझा करें
* तोहफे दरवाजे के बाहर ड्रौप करें।
* अपने भाई-बहनों को कॉल करें और फोन या इंटरनेट पर आशीर्वाद प्रदान करें।

**केवल उन लोगों के साथ वैयक्तिक रूप से जश्न मनाना जो आपके घर में रहते हैं**

* अपने घर को सजाने, व्यंजनों और विशेष खाद्य पदार्थों को साझा करने, तोहफे देने और प्रार्थना करने जैसे परंपराओं का आनंद लें, जैसा कि आप आमतौर पर उन लोगों के साथ करते हैं जो आपके घर में रहते हैं, या अत्यंत महत्वपूर्ण देखभालकर्ता हैं।
* पील में संख्या उच्च बनी हुई है और हमें यथासंभव घर पर रहकर वायरस के प्रसार को रोकना चाहिए। केवल अपने सगे परिवार और अत्यंत महत्वपूर्ण सहारों के साथ मेलजोल करें।

वर्चुअल **रूप से उन लोगों के साथ जश्न में शामिल हों जो आपके घर में नहीं रहते हैं।**

* यदि आप सामान्य रूप से उन परिवार और दोस्तों को आमंत्रित करते हैं जो दिवाली और बंदी छोड़ दिवस मनाने के लिए आपके साथ नहीं रहते हैं, तो कृपया इसे इस साल वर्चुअल रूप से मनाएं।
* केवल आपके साथ रहने वालों और आपके अत्यंत महत्वपूर्ण सहारों के साथ रहने वालों के साथ खाना खाकर इस साल एक नई परंपरा बनाएं।
* आपके घर से दूर रहने वाले परिवार और दोस्त के लिए, इस त्यौहार के दौरान जुड़े रहने और शारीरिक दूरी बनाए रखने के लिए बहुत सारे फोटो खींचे और वर्चुअल कॉल की व्यवस्था करें।

**सजावट और दीये**

* अगर पटाखे जला रहे हैं, तो हमेशा सुनिश्चित करें कि आप अपनी नगर पालिका के सुरक्षा प्रोटोकॉल का पालन कर रहे हैं।
* कम लोगों को इकठ्ठा कर के आतिशबाजी का आनंद केवल उन लोगों के साथ उठाएं जो आपके घर में रहते हैं और/या आपके अत्यंत महत्वपूर्ण सहारे।
* जबकि बाहर रहने के दौरान COVID-19 का जोखिम कम हो सकता है, दूसरों से हमेशा 2 मीटर की दूरी बनाकर सुरक्षित रहें, अगर दूरी बनाए रखना मुश्किल हो तो मास्क पहनें और घर लौटने पर अपने हाथों को साबुन और पानी से धोना याद रखें।

**प्रार्थना और पूजा स्थल**

* इस साल घर पर अपनी प्रार्थना करें। यदि *मंदिर* या *गुरुद्वारा* जाना आपकी परंपरा का हिस्सा है, तो अपने पूजा स्थल से जांच करें कि क्या सर्विस लाइव स्ट्रीम की जाएगी या वर्चुअल रूप से प्रदान की जाएगी।

**परिवार और दोस्तों के लिए** तोहफे

* यदि आप अपने घर से बाहर के लोगों के साथ तोहफे साझा कर रहे हैं, तो शारीरिक संपर्क से बचने के लिए तोहफों का आदान-प्रदान ऑनलाइन करें।
* यदि आप उन्हें वैयक्तिक रूप से मिल रहे हैं, तो मुलाकात को छोटा रखें और सुनिश्चित करें कि आप दूसरों से 2 मीटर दूर रहते हैं, उदाहरण के लिए, तोहफे को दरवाजे पर छोड़ दें और जब वे आपका तोहफा लेने के लिए दरवाजा खोलते हैं तो एक कदम पीछे चले जाएं। हमेशा एक मास्क पहनें।